**Bestyrelsesmøde hos Birgitte den 24. august 2023 kl. 17.30**

Tilstede: Birgitte, Marianne, Annalisa, Birgit, Susanne, Helle (til punkterne 3 og 4) og Karin.

Dagsorden:

1. Godkendelse af referat fra 22. marts

2. Økonomi

3. Afholdte og kommende arrangementer

 Koncert for plejehjemsbeboere 5. juni

 Sommerkoncert 12. juni

 Korlørdag 16. september

 Koncert Dalvangen 6. november

 Evt. koncert med ”Kor der rykker”

 Evt. koncert i biografen

 Kulturfestival 2024

4. Nyt fra Helle

5. Nyt fra GFU

6 Nyt fra Kor72

7. Hjemmeside

8. Årshjulet

9. Diverse

 Nye kormapper

 Aktivitetsliste

 Adresseliste

 Fødselsdagsliste

10. eventuelt

11. Næste mødedatoer

Charlotte er desværre stoppet i koret på grund af tidsnød og dermed udtrådt af bestyrelsen.

Ad 1. Godkendelse af referat fra den 22. marts.

Godkendt uden kommentarer.

Ad 2. Økonomi.

Annalisa fremlægger. Kassebeholdning d.d. kr. 84.431,09. 12 medlemmer har ikke betalt kontingent endnu og en mangler at betale kr. 200,00. Annalisa sender rykkere ud. Kontingentet er på kr. 1200,00 hvert halve år. Vi vil så gerne beholde Mads i 2024, men det kommer til at kniber, hvis kontingentet ikke bliver betalt af alle – også gerne til tiden, så kassereren ved, hvad vi har at gøre med. Løn til Helle og Mads på korlørdagen bliver kr. 5000,00 i alt.

Ad 3. Afholdte og kommende arrangementer.

Koncert for plejehjemsbeboere 5. juni: En succes, kan gentages en anden gang.

Sommerkoncert 12. juni: Fint besøg, god stemning. Kan gentages næste år. Eventuelt i Sognegården, hvis vi kan få lokale.

Sommerafslutning 19. juni: Hyggelig aften arrangeret af alterne. God tilslutning.

Korlørdag 16. september: Vi mødes i Tune kl. 8.30 til morgenmad. Indtil d.d. er der 20 tilmeldte. Marianne skriver ud til de, er endnu ikke har meldt til eller fra. Tilmeldingsfrist 1. september. Deltagerne aftaler selv kørsel med hinanden. Helle overvejer om vi skal starte med at øve nogle af julesangene den dag.

Koncert Dalvangens Plejehjem 6. oktober: Koncert fra 19.00-20.00. Mødetid 18.15. Kortøj sort med orange tilbehør.

Koncert med ”Kor der rykker: Helle har intet hørt fra deres dirigent endnu, trods at hun har rykket for datoen, hun forsøger kontakt igen. Hvis der ikke kommer kontakt, skal vi finde et andet kor at holde koncert med. Vi har fået bevilliget penge fra Kulturpuljen til arrangementet, de skal bruges inden 31. januar.

Koncert i biografen: Ingen dato endnu.

Julekoncert: Planlægges til 11. december.

Kulturfestival 2024: Det bliver sidste weekend i august. Vi planlægger at deltage.

Ad 4: Nyt fra Helle.

Vi skal øve i at synge uden noder, i det mindste skal man kigge op fra noderne så meget som muligt og se på dirigentens direktion. Der forlanges ikke, at alle sangene skal kunnes helt udenad.

Det er ikke at krav at der flyttes rundt på pladserne i pausen, kun hvis man har lyst. Det er dog en god ide at sidde ved siden af forskellige kormedlemmer fra gang til gang.

Ad 5. Nyt fra GFU.

Intet møde. Frivillighedsdag den 17. september, 4 fra bestyrelsen deltager.

Ad 6 Nyt fra Kor 72.

Karin har sendt mail om arrangementer videre til medlemmerne.

Ad 7. Hjemmesiden.

Birgitte har revideret hjemmesiden og lagt tilmeldingsliste ud til koncerten den 6. november.

Ad 8. Årshjulet.

Gennemgået og revideret.

Ad 9. Diverse.

Vi fik bevilliget kr. 3780,00 fra GFU til nye kormapper. Det var nok til 20 mapper som fordeles ved lodtrækning blandt medlemmerne. De resterende søger vi penge ved næste uddeling.

Karin sender revideret aktivitetsliste ud til medlemmerne og revideret adresseliste ud til bestyrelsen.

Vi har en rund fødselsdag i koret i august og en i september. Birgit sørger for indkøb.

Ad 10. Eventuelt.

Kagelisten: Det fungerer ikke optimalt med kagelisten på hjemmesiden. Gitte vil gerne være tovholder på den og laver en liste, som hun tager med hjem hver gang, så den ikke forsvinder, stor TAK for det.

Susanne synes vores sanghæfter til stævnet i Tønder fungerede bedre end vores noder, msn kunne bare bladre frem og skulle ikke vende tilbage til tidligere sider. Det drejer sig om 2 sange lige nu i vores repertoire og det er da besværligt, taler vi om til mødet. Det kan være en mulighed selv at flytte om siderne ved at klippe og klistre. Nogle af de udleverede sange er med meget lille tekst. Marianne har talt med Helle om at hun og/eller Birgitte kan skrive teksten om med større skrift for hende.

Ad 11. Næste mødedatoer.

26. oktober kl. 17.30 hos Annalisa

11. januar kl. 17.30 hos Marianne

Referent: Karin Storm